Onafhanklike Verenigde Party - Wikipedia

# Onafhanklike Verenigde Party

### vanuit Wikipedia, die vrye ensiklopedie.

Onafhanklike Verenigde Party was die tussentydse naam vir die Suid-Afrikaanse Party, 'n wegbreekgroep van die Verenigde Party van 1977 tot 1980.

Op 19 Januarie 1977 word ses Volksraadslede van die Verenigde Party uit die party geskors omdat hulle hul nie met sir De Villiers Graaff se inisiatief ("Red Suid-Afrika") om 'n nuwe breë opposisie-party daar te stel, kan vereenselwig nie. Die ses stig op 26 Maart 1977 die Onafhanklike Verenigde Party, waarvan die naam op 28 Mei 1977 na die S.A.P. verander word. Die party vaar verbasend goed in die verkiesing net ses maande na sy stigting, maar kan nie daarin slaag om 'n setel te wen nie.

Die eerste leier was Myburgh Streicher van Mei 1977 tot Januarie 1978 en die tweede en laaste John Wiley van 21 Januarie 1980 tot en met die party se eenwording met die Nasionale Party onder leiding van P.W. Botha op 13 Junie 1980.

## [wysig] Bronne

- Mostert, J.P.C., Politieke Partye in Suid-Afrika, Instituut vir Eietydse Geskiedenis, U.O.V.S., Bloemfontein, 1986.

Ontsluit van "http://af.wikipedia.org../../../o/n/a/Onafhanklike_Verenigde_Party_cdad.html"

Kategorie: Voormalige politieke partye in Suid-Afrika

##### Views

- Artikel
- Bespreking
- Huidige wysiging

##### Soek